เมื่อกุมภาพันธ์ 2557


ช่วงเที่ยง ระหว่างการทัวร์ไหว้พระ9วัดรอบกรุงรัตนโกสินทร์ หิวมากๆ เพื่อนเลยพามาร้านอาหารญี่ปุ่นเล็กๆที่หลบอยู่ในมุมหลืบหนึ่งแถวข้าวสาร  ร้านเล็กๆคนไม่เยอะกำลังดี เมนูที่สั่งมาจึงเยอะมากมาย เพราะหิวจัด


โอโคโนมิยากิ :: มีหลากหลายไส้ให้เลือก แต่ท่าทางวันนั้นเราจะสั่งปลาหมึกไปนะ รสชาติทั่วไป เส้นหนึบๆ ยังไม่ประทับใจเท่าที่ควร

 ซูชิ :: ซูชิเป็นคำๆ อาจจะไม่ฟินเท่าไปร้านซูชิพรีเมี่ยม แต่จัดว่าทำมาได้ดี รสชาติอร่อย

แซลมอนโรล :: แซลมอนสดมาก ทานเป็นคำๆ แล้วราดซอสหวานๆ ติดใจอย่างแรงค่ะ >.<

ยำแซลม่อน :: เห็นหน้าตาจืดขนาดนี้ ความจริงจานนี้แอบแซ่บนะ  เปรี้ยวนำ เผ็ดตาม แก้เลี้ยนได้ดีมาก แถมยังให้เยอะด้วย

อะโวคาโดอบ (ไม่มั่นใจในชื่อ) :: เนื่องจากผ่านมาหลายเดือนกว่าจะรีวิว จึงลืมชื่อโดยปริยาย แต่เป็นเมนูที่ชอบที่สุดค่ะ อร่อนจนต้องสั่งซ้ำหลายชิ่นมาเบิ้ล อะโวคาโดเขาอบมาดีจนนุ่ม ซอสและไส้ที่ใส่เข้ามาก็อร่อยเข้ากั๊นเข้ากัน

ข้าวผัดกิมจิ :: ให้เยอะนะ ผัดกิมจิมากับหมู รสกำลังดี ไม่ฉุนกิมจิเกินไป

สลัดร๊อกเกต (ไม่ได้ลงรูปและไม่มั่นใจในชื่อ) :: อร่อยดี ชีสกระหน่ำ เป็นเมนูเรียกน้ำย่อยได้ดี

ยากิโซบะก่อไข่ (ไม่ได้ลงรูปและไม่มั่นใจในชื่อ)  :: จานนี้รสชาติคล้ายๆโอโคโนมิยากิ แต่เพิ่มไข่เข้ามา รสโอเคค่ะ

__________________________________________________


สรุปร้านอาหารโดยรวม :: ดี


รสชาติ :: รวมๆถือว่าใช้ได้ ไม่แพ้ร้านอาหารญี่ปุ่นตามห้าง มีบางเมนูที่ปรับเอาความเป็นไทยเข้าไปเยอะ จนรสชาติไม่เป็นออริจินัล

บริการ :: ดีมาก เจ้าของลุยเสิร์ฟและจดเมนูเองเลย แนะนำดีสุดๆ ใจดีด้วยค่ะ  ,,วันนั้นแอบเห็นเขาพาแฟนมานั่งทานในร้านด้วยกัน คิคิ

บรรยากาศ :: ร้านเล็กๆ แต่ตีเพดานสูงโปร่ง นั่งแล้วไม่อึดอัด บรรยากาศสบาย สามารถนั่งกินไปเม้าท์ไปตามประสาสาวๆได้

ราคา :: ถูกกว่าร้านอาหารญี่ปุ่นในห้างและญี่ปุ่นพรีเมียมชัดเจน ถึงว่ามากินได้อีกเรื่อยๆไม่ทำร้ายกระเป๋าค่ะ 


ถามว่าจะกลับมาอีกมั้ย? :: ถ้าเพื่อนพามาอีกก็ยินดีค่ะ เพราะมาเองไม่เป็น
